Jelena Hartšenko

Jelena Hartšenko (sündinud 23. detsembril 1975) on Eesti majandusteadlane. Ta on uurinud jaepanganduse arengut Eestis ja maailmas.

1993. aastast õppis ta Tallinna Tehnikaülikoolis, kus sai 1998. aastal bakalaureuse- ja 2000. aastal magistrikraadi (magistritöö "Jaepanganduse arenguperspektiivid konsolideeruvas ja internatsionaliseeruvas finantskeskkonnas", juhendaja Enn Listra). Alates 2002. aastast õppis ta sama ülikooli doktoriõppes.

Alates 1998. aastast töötab Jelena Hartšenko Tallinna Tehnikaülikooli majandusteaduskonna statistika ja ökonomeetria õppetooli lektorina.

Ta on osalenud Eesti Teadusfondi rahastatud uurimisprojektides ning avaldanud artikleid Eesti erapankade efektiivsusest, Baltimaade pankade finantsinstrumentide ja finantssektori arengust.

2007. aastal pälvis ta Rein Otsasoni Fondi stipendiumi.

Välislingid

Kategooria:Eesti majandusteadlased
Kategooria:Sündinud 1975